প্রেস বিজ্ঞপ্তি ॥ পৌরএলাকার অস্বচ্ছল পরিবারের মেয়েদের হবিগঞ্জ পৌরসভার ব্যবস্থাপনায় বিয়ে দিতে ২য় পর্যায়ে অনুষ্ঠিত হচ্ছে গনবিবাহ কার্যক্রম। আগামী ২৩ এপ্রিল পৌরভবন প্রাঙ্গনে অনুষ্ঠিত হবে কার্যক্রমের আওতায় ‘কন্যাদান’ অনুষ্ঠান। গতবছর ১১ সেপ্টেম্বর প্রথম পর্যায়ের গনবিবাহ কার্যক্রমের আয়োজন করে হবিগঞ্জ পৌরসভা দেশে বিদেশে ব্যাপক প্রশংসা অর্জন করে। এরই ধারাবাহিকতায় এবার অনুষ্ঠিত হচ্ছে গনবিবাহ কার্যক্রমের ২য় পর্যায়। ইতিমধ্যে এ অনুষ্ঠানের সকল প্রস্তুতি সম্পন্ন হয়েছে। গতকাল এবারের কন্যাদান অনুষ্ঠানের পাত্র-পাত্রীদের মা-বাবা ও অভিভাবকদের সাথে এক মতবিনিময় সভায় মিলিত হন হবিগঞ্জ পৌরসভার মেয়র আলহাজ্ব জি কে গউছ। সভায় মেয়র বলেন পৌরএলাকা কমবিত্তের অধিকারী অনেক পরিবার রয়েছে যারা অর্থের অভাবে মেয়েদের বিয়ে দিতে পারেন না। হবিগঞ্জ পৌরসভা সে সকল পরিবারের পাশে দাড়াতে চায়। তিনি বলেন ...